hotchpotch/miracl-hf-unified huggingface dataset:
বুড়িশ্চর ইউনিয়ন
বুড়িশ্চর বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
বুড়িশ্চর ইউনিয়নের আয়তন ৯৪৬ একর (৩.৮৩ বর্গ কিলোমিটার)।
২০১১ সালের পরিসংখ্যান অনুযায়ী বুড়িশ্চর ইউনিয়নের লোকসংখ্যা ২৬,৫০০ জন। এর মধ্যে পুরুষ ১৩,১৯৩ জন এবং মহিলা ১৩,৩০৭ জন।
হাটহাজারী উপজেলার সর্ব-দক্ষিণে বুড়িশ্চর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের উত্তরে দক্ষিণ মাদার্শা ইউনিয়ন, পশ্চিমে শিকারপুর ইউনিয়ন ও চট্টগ্রাম সিটি কর্পোরেশনের ৪নং চান্দগাঁও ওয়ার্ড, দক্ষিণে চট্টগ্রাম সিটি কর্পোরেশনের ৫নং মোহরা ওয়ার্ড এবং পূর্বে হালদা নদী ও রাউজান উপজেলার উরকিরচর ইউনিয়ন অবস্থিত।
বুড়িশ্চর ইউনিয়ন হাটহাজারী উপজেলার আওতাধীন ১৫নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি বুড়িশ্চর মৌজা নিয়েই গঠিত। এ ইউনিয়নের গ্রামগুলো হল:
নদীর তীরবর্তী খোলা প্রশস্ত ভূমিকে চর বলা হয়। প্রাচীনকালে হাটহাজারীর পূর্ব দক্ষিণাংশ হালদা নদী ও কর্ণফুলী নদীর গর্ভে ছিল। পলিমাটি জমে জমে ক্রমশ চরের সৃষ্টি হয়েছে। উক্ত চর এলাকার জনৈক বুড়ী প্রথম বসতি স্থাপন করেছে বলে স্থানটি 'বুড়িশ্চর' নামে পরিচিতি লাভ করে। উক্ত এলাকায় একটি জনশ্রুতি রয়েছে যে, প্রাচীনকালে বাশেঁর বড় বড় ভেলা চট্টগ্রামী ভাষায় 'বাঁশের‍ বোঅর' বিক্রির জন্য জমা করা হত। বাঁশের বোঅর থেকে বোঅর চর এবং পরে বুড়িশ্চর হয়েছে। ১৮৫৪ইং সনে মহাল নং ২১৪৪৯ মতে মৌজা বুড়িশ্চর থানে শহর বিদ্যমান ছিল বলে গবেষক আবদুল হক চৌধুরী মনে করেন। শেখ মোহাম্মদ আদম লস্করের বংশধর আমির মোহাম্মদ চৌধুরীর এক দলিল মূলে রাউজান ও হাটহাজারী থানার বুড়িশ্চর গ্রামে মোট একুশ দ্রোন বার কানি এক গণ্ডা এক কড়া জমি তাঁর পত্নীশাহ বিবি মজলিশ নামে দান করেছিলেন। মোগল বাদশাহ মোহাম্মদ শাহ (১৭২৭-৬৬) এক সনদ মূলে হাটহাজারীর বুড়িশ্চর গ্রামে মোট একুশ দ্রোন বার কানি এক গণ্ডা এক কড়া জমি লাখেরাজ বাহালী প্রদান করেছিলেন। এতে বুঝা যায়, বুড়িশ্চর একটি প্রাচীন গ্রাম। বার ভূঁইয়া প্রধান ঈশা খাঁর পুত্র মুসা খাঁ মোগল বাহিনীর সাথে যুদ্ধে পরাজিত হয়ে হাটহাজারীর বুড়িশ্চর বসতি স্থাপন করতঃ একটি মসজিদ নির্মাণ করেন। তাঁর নামের স্মৃতি মুসা খাঁর মসজিদ। মুসা খাঁর চারপুত্র ১ম স্ত্রীর গর্ভে শাহ মুহাম্মদ চৌধুরী, রাজা হোসেন চৌধুরী ও মহব্বত শাহ চৌধুরী ও ২য় স্ত্রীর গর্ভে কাশেম রাজা চৌধুরী। বুড়িশ্চরের শাহ মুহাম্মদ চৌধুরী মসজিদ, রাজার হাট ও রাজা চৌধুরী সড়ক তাঁদের স্মৃতি আজও বিদ্যমান।
বুড়িশ্চর ইউনিয়নের স্বাক্ষরতার হার ৫৭.০৬%। এ ইউনিয়নে ২টি মাদ্রাসা, ২টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
বুড়িশ্চর ইউনিয়নে যোগাযোগের প্রধান সড়ক নজুমিয়া হাট-মোহরা সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা।
বুড়িশ্চর ইউনিয়ন একটি অত্যন্ত সমৃদ্ধ এলাকা। যার বেশির ভাগ উন্নয়নই হয়ে থাকে বৈদেশিক রেমিটেন্সের মাধ্যমে। এখানে দারিদ্র্যতার হার অত্যন্ত কম।
বুড়িশ্চর ইউনিয়নে ১৩টি মসজিদ ও ৪টি মন্দির রয়েছে।
বুড়িশ্চর ইউনিয়নের পূর্ব পাশ দিয়ে বয়ে চলেছে হালদা নদী। এছাড়া রয়েছে কৃষ্ণ খাল।
বুড়িশ্চর ইউনিয়নের প্রধান ৩টি হাট/বাজার হল আবদুল খালেক হাট, বুড়িশ্চর বাজার এবং রাজার হাট।
ছিপাতলী ইউনিয়ন
ছিপাতলী বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
ছিপাতলী ইউনিয়নের আয়তন ১০৯২ একর (৪.৪২ বর্গ কিলোমিটার)।
২০১১ সালের পরিসংখ্যান অনুযায়ী ছিপাতলী ইউনিয়নের লোকসংখ্যা ৯,৫৭৭ জন। এর মধ্যে পুরুষ ৫,০৭২ জন এবং মহিলা ৪,৫০৫ জন।
হাটহাজারী উপজেলার পূর্বাংশে ছিপাতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে নাঙ্গলমোড়া ইউনিয়ন ও গুমানমর্দন ইউনিয়ন, পশ্চিমে মির্জাপুর ইউনিয়ন, দক্ষিণে হাটহাজারী পৌরসভা ও মেখল ইউনিয়ন এবং পূর্বে হালদা নদী ও রাউজান উপজেলার গহিরা ইউনিয়ন অবস্থিত।
১৯৭৩ খ্রিস্টাব্দের পূর্বে ছিপাতলী গুমানমর্দন ইউনিয়নের একটি ওয়ার্ড ছিল। ১৯৭৩ সনে ছিপাতলী ইউনিয়নে রূপান্তরিত করা হয়।
১৫২৫ ইং সনে ছিপাতলী গ্রামে নশরত শাহের সৈনিকদের সামরিক ছাউনী ছিল। সিপাহী অর্থাৎ সিপাই শব্দ থেকে বিবর্তিত হয়ে ছিপাই শব্দের উৎপত্তি হয়েছে । লোক মুখে জানা যায় সিপাইতলী হতে ছিপাইতলী তৎপর ছিপাতলী নামে খ্যাত হয়েছে এই এলাকা। অনুরূপভাবে নামকৃত হয়েছে এখানকার হালদা নদীর সিপাইঘাট।
ছিপাতলী ইউনিয়ন হাটহাজারী উপজেলার আওতাধীন ৬নং ইউনিয়ন পরিষদ। তৎকালীন গুমানমর্দন ইউনিয়নের ছিপাতলী মৌজা নিয়ে এ ইউনিয়ন গঠিত। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এ ইউনিয়নের গ্রাম ২টি হল:
ছিপাতলী ইউনিয়নের স্বাক্ষরতার হার ৫৯.৫৬%। এ ইউনিয়নে ১টি কামিল মাদ্রাসা, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।ছিপাতলী ইউনিয়নে যোগাযোগের প্রধান সড়ক হাটহাজারী-ছিপাতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
ছিপাতলী ইউনিয়নে ১০টি মসজিদ ও ৭টি ঈদগাহ রয়েছে।
ছিপাতলী ইউনিয়নের পূর্ব পাশ দিয়ে বয়ে চলেছে হালদা নদী। এছাড়াও রয়েছে বোয়ালিয়া খাল।
ছিপাতলী ইউনিয়নের প্রধান হাট/বাজার হল বোয়ালির মুখ বাজার।
চিকনদণ্ডী ইউনিয়ন
চিকনদণ্ডী বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
চিকনদণ্ডী ইউনিয়নের আয়তন ২৭৬১ একর (১১.১৭ বর্গ কিলোমিটার)।
২০১১ সালের পরিসংখ্যান অনুযায়ী চিকনদণ্ডী ইউনিয়নের লোকসংখ্যা ৬৩,০০০ জন। এর মধ্যে পুরুষ ৩১,০০০ জন এবং মহিলা ৩২,০০০ জন।
হাটহাজারী উপজেলার দক্ষিণাংশে চিকনদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে শিকারপুর ইউনিয়ন, দক্ষিণ মাদার্শা ইউনিয়ন ও উত্তর মাদার্শা ইউনিয়ন; উত্তরে ফতেপুর ইউনিয়ন; পশ্চিমে চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড এবং দক্ষিণে চট্টগ্রাম সিটি কর্পোরেশনের ২নং জালালাবাদ ওয়ার্ড অবস্থিত।
চিকনদণ্ডী ইউনিয়ন হাটহাজারী উপজেলার আওতাধীন ১২নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। ১৯৭৪ সালের বাংলাদেশ পরিসংখ্যান ব্যুরো মতে চিকনদণ্ডী ইউনিয়ন নেহালপুর, চিকনদণ্ডী ও খন্দকিয়া এ ৩টি মৌজা নিয়েই গঠিত। এ ইউনিয়নের গ্রামগুলো হল:
এ ইউনিয়নের কবি শ্রীকর নন্দীর নামের স্মারক চিকনদণ্ডী রয়েছে বলেই অনেকে মনে করেন। পরাগল খানের পুত্র ছটি খানের আদেশে শ্রীকর নন্দী মহাভারতের অশ্বমেধ পর্ব রচনা করেন। শ্রীকর নন্দীর আসল নাম শ্রীকর নন্দী এলাকাটির নাম শ্রীকর দণ্ডী প্রচালিত থাকলেও তারই সংক্ষিপ্ত ও উচ্চারণের বিকৃতি হতে হতে বর্তমানে চিকনদণ্ডীতে পরিণত হয়েছে। ড. আহম্মদ শরীফ বলেন, পরাগল খা ১৫১৯ খ্রিস্টাব্দের মধ্যে এবং ছুটি খান ওরফে নশরত খান ১৫৩০ খ্রিস্টাব্দের মধ্যে যথাক্রমে পরাগল ও ছুটি খানী মহাভারত রচনা করেছিলেন। অধ্যাপক শাহেদ আলীর মতে শ্রীকর নন্দীর বাড়ি অপরদিকে সাধনা পত্রিকা ২য় বর্ষ ১৩২৭ বাংলায় উত্তর ফতেয়াবাদ এলাকার নন্দীর হাটের নিকট তার জম্মস্থান বলে উল্লেখ করেছেন।
চিকনদণ্ডী ইউনিয়নের স্বাক্ষরতার হার ৬৬.৩২%। এ ইউনিয়নে ১টি কলেজ, ৭টি মাধ্যমিক বিদ্যালয়, ৫টি মাদ্রাসা ও ১৩টি প্রাথমিক বিদ্যালয় রয়েছে।
চিকনদণ্ডী ইউনিয়নের প্রধান সড়ক চট্টগ্রাম-রাঙ্গামাটি মহাসড়ক। এ সড়কে সব ধরণের যানবাহন চলাচল করে। আরো রয়েছে সীতাকুণ্ড-হাটহাজারী সংযোগ সড়ক। এছাড়াও এ ইউনিয়নে রয়েছে চট্টগ্রাম-ফতেয়াবাদ রেল যোগাযোগ ব্যবস্থা। ইউনিয়নের অন্যান্য সড়কগুলোতে যোগাযোগের প্রধান মাধ্যম সিএনজি চালিত অটোরিক্সা।
চিকনদণ্ডী ইউনিয়নে ৬০টি মসজিদ ও ৩৫টি মন্দির রয়েছে।
চিকনদণ্ডী ইউনিয়নের উপর দিয়ে প্রবাহিত হচ্ছে খাগরিয়া ছড়া, ইছামতি খাল এবং খন্দকিয়া খাল।
চিকনদণ্ডী ইউনিয়নের প্রধান প্রধান হাট/বাজারগুলো হল আমান বাজার, কোম্পানী বাজার, চৌধুরী হাট, যুগীর হাট এবং নন্দীর হাট।
বড় দীঘির পাড়ে অবস্থিত। নিউ মার্কেট থেকে লোকাল বাস যোগে বড় দিঘীর পাড় নেমে হেঁটে যাওয়া যায়।
নতুন পাড়ায় অবস্থিত। নিউ মার্কেট থেকে লোকাল বাস যোগে নতুন পাড়া নেমে হেঁটে যাওয়া যায়।
আমানবাজারে অবস্থিত। নিউ মার্কেট থেকে লোকাল বাস যোগে আমান বাজার নেমে হেঁটে বা রিক্সা যোগে যাওয়া যায়।
চিকনদণ্ডীতে অবস্থিত।
দক্ষিণ মাদার্শা ইউনিয়ন
দক্ষিণ মাদার্শা বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
দক্ষিণ মাদার্শা ইউনিয়নের আয়তন ২৪১৬ একর (৯.৭৮ বর্গ কিলোমিটার)।
২০১১ সালের পরিসংখ্যান অনুযায়ী দক্ষিণ মাদার্শা ইউনিয়নের লোকসংখ্যা ২৬,১৭০ জন। এর মধ্যে পুরুষ ১৩,০৭০ জন এবং মহিলা ১৩,১০০ জন।
হাটহাজারী উপজেলার দক্ষিণ-পূর্বাংশে দক্ষিণ মাদার্শা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে উত্তর মাদার্শা ইউনিয়ন ও চিকনদণ্ডী ইউনিয়ন, পশ্চিমে চিকনদণ্ডী ইউনিয়ন, দক্ষিণে শিকারপুর ইউনিয়ন ও বুড়িশ্চর ইউনিয়ন এবং পূর্বে হালদা নদী ও রাউজান উপজেলার উরকিরচর ইউনিয়ন অবস্থিত।
দক্ষিণ মাদার্শা ইউনিয়ন হাটহাজারী উপজেলার ১৩নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন এটি "মধ্য মাদার্শা" ও "দক্ষিণ মাদার্শা" এ ২টি মৌজায় বিভক্ত। এ ইউনিয়নের গ্রামগুলো হল:
প্রখ্যাত সুফিসাধক হযরত বদিউদ্দিন শাহ মাদার বা মাদারী শাহ এর নাম অনুসারে মাদার্শা গ্রামের নামকরণ করা হয়েছে।
১৯৬০ খ্রিস্টাব্দের আগে গড়দুয়ারা, উত্তর মাদার্শা ও দক্ষিণ মাদার্শা 'মাদার্শা' নামেই একটি ইউনিয়ন ছিল।
দক্ষিণ মাদার্শা ইউনিয়নের স্বাক্ষরতার হার ৬৪.৮৪%। এ ইউনিয়নে ১টি স্কুল এন্ড কলেজ, ২টি মাদ্রাসা, ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
দক্ষিণ মাদার্শা ইউনিয়নের প্রধান সড়ক হল চট্টগ্রাম-কাপ্তাই মহাসড়ক। এছাড়া রয়েছে মদুনাঘাট-হাটহাজারী সংযোগ সড়ক এবং উত্তর মাদার্শা-দক্ষিণ মাদার্শা সংযোগ সড়ক।
চট্টগ্রাম-কাপ্তাই মহাসড়কে সব ধরণের যানবাহন চলাচল করে। অন্যান্য সড়কগুলোর প্রধান যাতায়াত মাধ্যম সিএনজি চালিত অটোরিক্সা।
দক্ষিণ মাদার্শা ইউনিয়নে ১টি কমিউনিটি ক্লিনিক, ১টি উপজেলা স্বাস্থ্যকেন্দ্র ও ২টি দাতব্য চিকিৎসালয় রয়েছে।
দক্ষিণ মাদার্শা ইউনিয়নে ৪৭টি মসজিদ, ২টি ঈদগাহ, ৪টি মন্দির ও ২টি প্যাগোডা রয়েছে।
দক্ষিণ মাদার্শা ইউনিয়নের পূর্ব পাশ দিয়ে বয়ে চলেছে হালদা নদী। এছাড়া রয়েছে খন্দকিয়া খাল, কাটাখালী খাল, অলুয়া খাল, মাদারী খাল এবং বোয়ালিয়া খাল।
দক্ষিণ মাদার্শা ইউনিয়নের প্রধান ২টি হাট/বাজার হল মদুনাঘাট বাজার এবং সমিতির হাট।
ধলই ইউনিয়ন
ধলই বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
ধলই ইউনিয়নের আয়তন ৪৮৭০ একর (১৯.৭১ বর্গ কিলোমিটার)।
২০১১ সালের পরিসংখ্যান অনুযায়ী ধলই ইউনিয়নের লোকসংখ্যা ৩৯,৩৬৬ জন। এর মধ্যে পুরুষ ১৯,৭৪৭ জন এবং মহিলা ১৯,৬১৯ জন।
হাটহাজারী উপজেলার উত্তরাংশে ধলই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে ফরহাদাবাদ ইউনিয়ন, পশ্চিমে ফরহাদাবাদ ইউনিয়ন, দক্ষিণে মির্জাপুর ইউনিয়ন ও গুমানমর্দন ইউনিয়ন এবং পূর্বে হালদা নদী ও ফটিকছড়ি উপজেলার সমিতিরহাট ইউনিয়ন ও রোসাংগিরী ইউনিয়ন অবস্থিত।
ধলই ইউনিয়ন হাটহাজারী উপজেলার আওতাধীন ২নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এ ইউনিয়ন ২টি মৌজায় বিভক্ত। এ ইউনিয়নের গ্রামগুলো হল:
২নং ধলই হাটহাজারী উপজেলার একটি প্রাচীন ইউনিয়ন। অতীত কালের কোন এক সময় ধলই নামে এক রাজা ছিল। এ রাজার অধীনে ছিল বহু পালোয়ান। রাজার পালোয়ানদের সহযোগিতায় বীর বিক্রমে রাজত্ব করেন। সেই ধলই রাজা ও পালোয়নদের নামের স্মারক রূপে 'ধলই' এর নামকরণ হয়েছে। ধলই ইউনিয়নে বর্তমানেও রাজার দীঘি আছে। তবে কবে ধলই রাজা রাজত্ব করতেন তার হদিস অজ্ঞাত। এনায়েতপুর ও পশ্চিম ধলই মৌজা নিয়ে এই ইউনিয়ন ঘটিত। ত্রিপুরা মহারাজা ধন্য মানিকের রাজত্ব কালে তাঁর নামের অংশ ভ্রংশ ধলই রাজাও ধলই নামের উৎপত্তি হয়েছে বলে প্রবীণদের মুখে প্রচারিত আছে।
ধলই ইউনিয়নের স্বাক্ষরতার হার ৬২.৪৭%। এ ইউনিয়নে ১টি মহিলা কলেজ, ৯টি মাদ্রাসা, ৪টি মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
ধলই ইউনিয়নে যোগাযোগের প্রধান সড়ক হল চট্টগ্রাম-নাজিরহাট সড়ক। এছাড়া রয়েছে ধলই-বাড়বকুণ্ড সড়ক এবং ধলই-ধর্মপুর সড়ক।
চট্টগ্রাম-নাজিরহাট সড়কে সব ধরণের যানবাহন চলাচল করে। এছাড়া অন্যান্য সড়কে প্রধান যোগাযোগ মাধ্যম সিএনজি চালিত অটোরিক্সা।
সড়ক পথ ছাড়াও ধলই ইউনিয়নে যোগাযোগের জন্য রেলপথ রয়েছে। চট্টগ্রাম-নাজিরহাট রেলপথের কাটিরহাট স্টেশনই রেলযোগে ধলই ইউনিয়নে যোগাযোগের মাধ্যম।
ধলই ইউনিয়নের উত্তর-পূর্ব পাশ দিয়ে বয়ে চলেছে হালদা নদী। এছাড়াও রয়েছে ধলই সোনাই খাল, ধলই খাল, দুবলী চড়া, বিফুলা চড়া এবং কাটাখালী।
ধলই ইউনিয়নের প্রধান ২টি হাট/বাজার হল এনায়েতপুর বাজার এবং কাটিরহাট।
ফরহাদাবাদ ইউনিয়ন
ফরহাদাবাদ বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
ফরহাদাবাদ ইউনিয়নের আয়তন ১২,৩৮৭ একর (৫০.১৩ বর্গ কিলোমিটার)। এটি হাটহাজারী উপজেলার বৃহত্তম ইউনিয়ন।
২০১১ সালের পরিসংখ্যান অনুযায়ী ফরহাদাবাদ ইউনিয়নের লোকসংখ্যা ৪৬,৮০০ জন। এর মধ্যে পুরুষ ২৩,৬১৮ জন এবং মহিলা ২৩,১৮২ জন।
হাটহাজারী উপজেলার সর্ব-উত্তরে ফরহাদাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে মির্জাপুর ইউনিয়ন ও ধলই ইউনিয়ন; পূর্বে ধলই ইউনিয়ন; উত্তরে নাজিরহাট পৌরসভা ও ফটিকছড়ি উপজেলার সুয়াবিল ইউনিয়ন এবং পশ্চিমে সীতাকুণ্ড পৌরসভা, সীতাকুণ্ড উপজেলার বাড়বকুণ্ড ইউনিয়ন ও বাঁশবাড়িয়া ইউনিয়ন অবস্থিত।
ফরহাদাবাদ ইউনিয়ন হাটহাজারী উপজেলার আওতাধীন ১নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। ছোট কাঞ্চনপুর, জঙ্গল উদালিয়া, মাহামুদাবাদ, পশ্চিম ফরহাদাবাদ, পূর্ব মন্দাকিনী ও উদালিয়া -এ ৬টি মৌজা নিয়ে ফরহাদাবাদ ইউনিয়ন গঠিত।
ওয়ার্ডভিত্তিক এ ইউনিয়নের গ্রামগুলো হল:
একদা ফরহাদ শাহ নামক ব্যাক্তির শাসন ছিল এই এলাকায়, তখন ফরহাদ শাহ এর নাম অনুসারে এর নাম 'ফরহাদাবাদ'।
ফরহাদাবাদ ইউনিয়নের স্বাক্ষরতার হার ৫৮.৯৭%। ফরহাদাবাদ উচ্চ বিদ্যালয় এই ইউনিয়নের সবচেয়ে বড় এবং প্রসিদ্ধ বিদ্যালয়। এটি ১৯৬৬ সালে স্থাপিত। এ ইউনিয়নে ১টি কলেজ, ২টি মাধ্যমিক বিদ্যালয়, ১টি মহিলা মাদ্রাসা, ১টি নিম্ন মাধ্যমিক বিদ্যালয়, ১৫টি প্রাথমিক বিদ্যালয় ও ১টি কিন্ডারগার্টেন রয়েছে।ফরহাদাবাদ ইউনিয়নে যোগাযোগের প্রধান সড়ক হল চট্টগ্রাম-নাজিরহাট সড়ক। এছাড়া রয়েছে ধলই-বাড়বকুণ্ড সড়ক।
চট্টগ্রাম-নাজিরহাট সড়কে সব ধরণের যানবাহন চলাচল করে। অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।
সড়ক পথ ছাড়াও ফরহাদাবাদ ইউনিয়নে যোগাযোগের জন্য চট্টগ্রাম-নাজিরহাট রেলপথ রয়েছে।
ফরহাদাবাদ ইউনিয়নের ৪০টি মসজিদ, ১টি ঈদগাহ, ২টি মন্দির ও ২টি বিহার রয়েছে।
ফরহাদাবাদ ইউনিয়নের মধ্য দিয়ে প্রবাহিত হচ্ছে মন্দাকিনী খাল।
ফরহাদাবাদ ইউনিয়নের প্রধান ৩টি হাট/বাজার হল আবদুল জব্বার হাট, নাজিরহাট এবং নুর আলি মিয়ার হাট
গড়দুয়ারা ইউনিয়ন
গড়দুয়ারা বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
গড়দুয়ারা ইউনিয়নের আয়তন ১২৮২ একর (৫.১৯ বর্গ কিলোমিটার)।
২০১১ সালের পরিসংখ্যান অনুযায়ী গড়দুয়ারা ইউনিয়নের লোকসংখ্যা ১৪,৩৬০ জন। এর মধ্যে পুরুষ ৭,০৯৬ জন এবং মহিলা ৭,২৬৪ জন।
হাটহাজারী উপজেলার পূর্বাংশে গড়দুয়ারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে উত্তর মাদার্শা ইউনিয়ন, পশ্চিমে মেখল ইউনিয়ন, উত্তরে হালদা নদী ও রাউজান পৌরসভা এবং পূর্বে হালদা নদী ও রাউজান উপজেলার বিনাজুরী ইউনিয়ন ও পূর্ব গুজরা ইউনিয়ন অবস্থিত।
গড়দুয়ারা ইউনিয়ন হাটহাজারী উপজেলার আওতাধীন ৯নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। তৎকালীন মাদার্শা ইউনিয়নের গড়দুয়ারা মৌজা নিয়ে এ ইউনিয়ন গঠিত।
এ ইউনিয়নের গ্রামগুলো হল:
১৯৭১ সালে স্বাধীনতা পূর্ব গড়দুয়ারা হাটহাজারী উপজেলাধীন উত্তর মাদার্শা ইউনিয়নের একটি গ্রামকে নিয়ে 'এ' ওয়ার্ড হিসেবে পরিচিত ছিল। স্বাধীনতা পরবর্তী ১৯৭২ সালে তৎকালের সরকার প্রধান মরহুম বঙ্গবন্ধু শেখ মুজিবুর রহমান ক্ষমতায় আসার পর বৃহত্তর ইউনিয়নের বিভিন্ন গ্রামকে ক্ষুদ্র ক্ষুদ্র ইউনিয়নে ভাগ করার সিদ্ধান্ত জারি করেন।
ব্রিটিশ শাসনামলে ব্রিটিশ সরকার মাদার্শা ইউনিয়স্থ গড়দুয়ারা গ্রামটি নামকরণ করার তথ্য উদঘাটনে তৎকালীন সমাজ সচেতন বিশিষ্ট ব্যক্তিগণ ভিন্ন ভিন্ন মত পোষন করলেও বেশির ভাগ ব্যক্তিবর্গ তৎকালীন ব্রিটিশ সরকার পার্বত্য চট্টগ্রামকে নিয়ন্ত্রণে রাখতে হাটহাজারী থানা পার্বত্য এলাকার একমাত্র প্রবেশদ্বার হওয়ায় অত্যন্ত গুরত্বসহকারে প্রাধান্য দেয় এবং কয়েক হাজার সেনা সদস্যের সমন্বয়ে হাটহাজারী নামকরণ করে বিভিন্ন ইউনিয়ন ও গ্রামে প্রতিরোধ কেল্লা গড়ে তুলেন, সে হিসেবে গড়দুয়ারাকে নিরাপত্তা কেল্লা হিসেবে ব্রিটিশ সরকার অগ্রাধিকার দেয় । নিরাপত্তা কেল্লা শব্দটির অর্থটি পরবর্তীতে গড়দুয়ারা শব্দে রূপান্তরিত হয়। যার গড় শব্দের অর্থ কেল্লা এবং দুয়ারা শব্দের অর্থ নিরাপদে ঘেরা। এ দুই শব্দের সমন্বয়ে 'গড়দুয়ারা' নামটির উৎপত্তি হয় বলে জানা যায়।
গড়দুয়ারা ইউনিয়নের স্বাক্ষরতার হার ৫৮.৫৪%। এ ইউনিয়নে ২টি মাধ্যমিক বিদ্যালয়, ১টি মাদ্রাসা, ৭টি প্রাথমিক বিদ্যালয় ও ২টি কিন্ডারগার্টেন রয়েছে।
গড়দুয়ারা ইউনিয়নে যোগাযোগের প্রধান প্রধান সড়কগুলো হল হাটহাজারী-গড়দুয়ারা সড়ক, ফতেয়াবাদ-গড়দুয়ারা সড়ক এবং মাদার্শা-গড়দুয়ারা সড়ক।
প্রধান যোগাযোগ মাধ্যম সিএনজি চালিত অটোরিক্সা।
গড়দুয়ারা ইউনিয়নের উত্তর ও পূর্ব পাশ দিয়ে বয়ে চলেছে হালদা নদী। এছাড়াও রয়েছে পুরআউলি খাল।
গড়দুয়ারা ইউনিয়নের প্রধান ৪টি হাট/বাজার হল নতুন হাট, ইসলামিয়া হাট, কামদার আলী চৌধুরী হাট এবং লোহার পুল বাজার।
গুমানমর্দন ইউনিয়ন
গুমানমর্দন বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
গুমানমর্দন ইউনিয়নের আয়তন ২৯৩২ একর (১১.৮৭ বর্গ কিলোমিটার)।
২০১১ সালের পরিসংখ্যান অনুযায়ী গুমানমর্দন ইউনিয়নের লোকসংখ্যা ১৫,৮৭২ জন। এর মধ্যে পুরুষ ৮,২৪৮ জন এবং মহিলা ৭,৬২৪ জন।
হাটহাজারী উপজেলার উত্তর-পূর্বাংশে গুমানমর্দন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ধলই ইউনিয়ন, পশ্চিমে মির্জাপুর ইউনিয়ন, দক্ষিণে ছিপাতলী ইউনিয়ন এবং পূর্বে নাঙ্গলমোড়া ইউনিয়ন, হালদা নদী ও ফটিকছড়ি উপজেলার সমিতিরহাট ইউনিয়ন অবস্থিত।
গুমানমর্দন ইউনিয়ন হাটহাজারী উপজেলার আওতাধীন ৪নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি "গুমানমর্দন" মৌজা নিয়ে গঠিত। এ ইউনিয়নের গ্রামগুলো হল:
১৫০৫ সালে সুলতান নশরত শাহ শঙ্খ নদীর তীর পর্যন্ত স্বীয় রাজ্য শাসনে আনেন এবং ৩নং ফতেয়াবাদে রাজধানী স্থাপন করেন। এ বিজয়ের ফলে স্থানীয় জনগণ সুলতান নশরত শাহকে পেপীড় মর্দন উপাধিতে ভূষিত করেন। পরবর্তী কালে সুলতানের বিজয়ের স্মারক স্বরূপ উক্ত এলাকার নাম হয় 'গৌড় মর্দন'। বর্তমানে তথায় গৌড় সুলতানের বাড়ী নামে একটি বাড়ী আছে। গৌড় মর্দন পরবর্তীকালে সুলতানের শিবির এলাকাটির নাম 'গুমানমর্দন' লাভ করে। বাংলাদেশের স্বাধীনতা পূর্ববর্তী সময়ে গুমানমর্দন, ছিপাতলী ও নাঙ্গলমোড়া মৌজা নিয়ে গুমানমর্দন ইউনিয়ন গঠিত ছিল। বাংলাদেশ স্বাধীনতা লাভের পর পরই এ ইউনিয়নকে ৩টি ভাগে ভাগ করা হয়।
গুমানমর্দন ইউনিয়নের স্বাক্ষরতার হার ৫৭.৪০%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৯টি প্রাথমিক বিদ্যালয় রয়েছে।গুমানমর্দন ইউনিয়নে যোগাযোগের প্রধান প্রধান সড়কগুলো হল হাটহাজারী-গুমানমর্দন সড়ক এবং মির্জাপুর-গুমানমর্দন সড়ক।
প্রধান যোগাযোগ মাধ্যম সিএনজি চালিত অটোরিক্সা।
গুমানমর্দন ইউনিয়নে ১০টি মসজিদ, ২টি ঈদগাহ, ১টি মন্দির ও ৩টি বিহার রয়েছে।
গুমানমর্দন ইউনিয়নের উত্তর-পূর্ব পাশ দিয়ে বয়ে চলেছে হালদা নদী। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়া খাল, কুমারী খাল, তুলাতলী খাল, বিপুলা খাল, বালুখালী খাল এবং মরা বিপুলা খাল।
গুমানমর্দন ইউনিয়নের প্রধান ২টি হাট/বাজার হল কানাইয়া হাট এবং জিলানী হাট।
হাটহাজারী ইউনিয়ন
হাটহাজারী বাংলাদেশের হাটহাজারী উপজেলার অন্তর্গত একটি সাবেক ইউনিয়ন।
হাটহাজারী ইউনিয়নের আয়তন ছিল ৫৯৬২ একর (২৪.১৩ বর্গ কিলোমিটার)।
হাটহাজারী ইউনিয়নকে পৌরসভায় উন্নীত করা হলে এই ইউনিয়নের কার্যক্রম বিলুপ্ত হয়ে যায়।
মেখল ইউনিয়ন
মেখল বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
মেখল ইউনিয়নের আয়তন ২৮৬৭ একর (১১.৬০ বর্গ কিলোমিটার)।
২০১১ সালের পরিসংখ্যান অনুযায়ী মেখল ইউনিয়নের লোকসংখ্যা ৩১,০৩৬ জন। এর মধ্যে পুরুষ ১৫,৮৭৮ জন এবং মহিলা ১৫,১৫৮ জন।
হাটহাজারী উপজেলার পূর্বাংশে মেখল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে ছিপাতলী ইউনিয়ন ও হাটহাজারী পৌরসভা; পশ্চিমে হাটহাজারী পৌরসভা; দক্ষিণে ফতেপুর ইউনিয়ন ও উত্তর মাদার্শা ইউনিয়ন এবং পূর্বে গড়দুয়ারা ইউনিয়ন, রাউজান পৌরসভা ও রাউজান উপজেলার গহিরা ইউনিয়ন অবস্থিত।
মেখল ইউনিয়ন হাটহাজারী উপজেলার আওতাধীন ৮নং ইউনিয়ন পরিষদ। এ ইউনিয়ন জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি ৫টি মৌজায় বিভক্ত। এ ইউনিয়নের গ্রামগুলো হল:
মেখল হাটহাজারী উপজেলা সদরের সংলগ্ন একটি ইউনিয়ন। মেখলা শব্দ থেকে মেখল নামের উৎপত্তি। মেখলা অর্থ কটিবন্ধ বা কোমরের হার। স্ত্রী লোকেরা যে স্বর্ণের হার অলংকার পরিধান করে থাকে তাকে মেখলা বলা হয়। অনেকের মতে হালদা নদীর অনেকগুলো উপনদী এই গ্রামের উপর দিয়ে আঁকাবাঁকা হয়ে ছড়িয়ে রয়েছে বলে মেখলা নামের উৎপত্তি হয়েছে। মেখল গ্রামের দক্ষিণে মিঠাছড়া, মাঝখানে সানখালী, উত্তর পূর্বে বোয়ালীয়া খাল, দক্ষিণ পূর্বে পরাগল খাল ছাড়াও আরও অনেক উপনদী শাখা নদী প্রবাহিত। প্রাচীন পতিগণ মেখলকে প্রাকৃতিক অপরূপ দৃশ্যের সাথে তুলনা করত। নারীর কোমরের অলংকারের সাথে মিল রেখেছেন মেখলা। এখানে বঙ্গ বিখ্যাত বৈষ্ণব চুডামনি পুন্ড্ররীক বিদ্যানিধির জন্মস্থান। নবাবী আমলের মুন্সী নজর মোহাম্মদ কাজী ও তার সৈনিক বিভাগের জমাদার মুন্সী মোহাম্মদ হানিফ এখানে অবস্থান করতেন। বাংলা ভাষার আদি নিদর্শন চর্যাপদের রচয়িতা সিদ্ধাচার্য কাহ্নপাদ এর প্রধান শিষ্যের নাম মেখলা। প্রখ্যাত শ্রীমত জ্যোতিঃ পাল মহাথেরো তাঁর রচিত চর্যাপদ গ্রন্থে বলেছেন স্ত্রী লোকের নিতম্বের সামনের ভাগকে জঘন বা কোমর বলা হয়। চর্যাপদ ৪নং প্রথম শব্দ তি-অড়া এর শাব্দিক অর্থ তি অড্ডা, ত্রিবৃত্তা। ত্রিবৃত্তা শব্দের অর্থ মেখলা বা জঘন। এখানে কবি নবীন চন্দ্র সেনের আদি পুরুষ বসতি স্থাপন করেন।
মেখল ইউনিয়নের স্বাক্ষরতার হার ৬০.৪৯%। এ ইউনিয়নে ৫টি মাধ্যমিক বিদ্যালয়, ২টি মাদ্রাসা ও ১৩টি প্রাথমিক বিদ্যালয় রয়েছে।
মেখল ইউনিয়নে যোগাযোগের প্রধান সড়ক হল চট্টগ্রাম-রাঙ্গামাটি মহাসড়ক। এছাড়া রয়েছে হাটহাজারী-গড়দুয়ারা সড়ক এবং মাদার্শা-মেখল সড়ক।
চট্টগ্রাম-রাঙ্গামাটি মহাসড়কে সব ধরণের যানবাহন চলাচল করে। এছাড়া অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।
মেখল ইউনিয়নে প্রায় ৮০টি মসজিদ ও ১০টি মন্দির রয়েছে।
মেখল ইউনিয়নের পূর্ব পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে হাতিয়া খাল, মহেশখালী খাল, চেংখালী খাল, তারাবিল খাল, নাপিতা খাল, মিঠাছড়া, সানখালী, বোয়ালিয়া খাল এবং পরাগল খাল।
মেখল ইউনিয়নের প্রধান প্রধান হাট/বাজারগুলো হল ইছাপুর ফয়জিয়া বাজার, কাসিমার বটতল বাজার, ফকির হাট এবং সত্তার হাট।
মির্জাপুর ইউনিয়ন, হাটহাজারী
মির্জাপুর বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
মির্জাপুর ইউনিয়নের আয়তন ৬৪৫১ একর (২৬.১১ বর্গ কিলোমিটার)।
২০১১ সালের পরিসংখ্যান অনুযায়ী মির্জাপুর ইউনিয়নের লোকসংখ্যা ৫৩,৮৩০ জন। এর মধ্যে পুরুষ ২৮,৬৯৩ জন এবং মহিলা ২৫,১৩৭ জন।
হাটহাজারী উপজেলার মধ্য-পশ্চিমাংশে মির্জাপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ফরহাদাবাদ ইউনিয়ন ও ধলই ইউনিয়ন, পূর্বে গুমানমর্দন ইউনিয়ন ও ছিপাতলী ইউনিয়ন, দক্ষিণে হাটহাজারী পৌরসভা এবং পশ্চিমে সীতাকুণ্ড উপজেলার কুমিরা ইউনিয়ন অবস্থিত।
মির্জাপুর ইউনিয়ন হাটহাজারী উপজেলার আওতাধীন ৩নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি ৮টি মৌজায় বিভক্ত। এ ইউনিয়নের গ্রামগুলো হল:
মির্জা ফার্সী শব্দ। এটা আমীরজাদা উপাধী। এর অর্থ আমীর এর সন্তান। ফার্সীতে রাজ পুরুষদেরকে আমীর এবং বিশিষ্ট অভিজাত পরিবারের সন্তানকে মীর জাদা বা মির্জা বলা হয়। হাটাহাজারীর মির্জাপুর মির্জা আমীর আলী প্রতিষ্ঠা করেন। মির্জাপুর মির্জা বংশের স্মৃতি বহন করেছে। মির্জা বংশের নামানুসারেই ইউনিয়নের নাম হয় 'মির্জাপুর'। ১৯৭৪ সালের বাংলাদেশ পরিসংখ্যান ব্যুরো মতে হাশিমনগর, মির্জাপুর ও চারিয়া মৌজা নিয়ে মির্জাপুর ইউনিয়ন গঠিত। ১৯৮৯ সালের পরিসংখ্যান ব্যুরো মোতাঊশ এবং বর্তমানে আন্দরঘোনা, চারিয়া, ছনখোলা, হাশিমনগর, জঙ্গল চারিয়া, জঙ্গল উত্তর পাহাড়তলী, মির্জাপুর ও উত্তর পাহাড়তলী মৌজা নিয়ে মির্জাপুর ইউনিয়ন গঠিত।
মির্জাপুর ইউনিয়নের স্বাক্ষরতার হার ৪৩%। এ ইউনিয়নে ১টি কলেজ, ৩টি মাধ্যমিক বিদ্যালয়, ২টি মাদ্রাসা, ১টি নিম্ন মাধ্যমিক বিদ্যালয়, ১২টি প্রাথমিক বিদ্যালয় ও ৪টি কিন্ডারগার্টেন রয়েছে।
মির্জাপুর ইউনিয়নে যোগাযোগের প্রধান সড়ক চট্টগ্রাম-নাজিরহাট সড়ক। এ সড়কে সব ধরণের যানবাহন চলাচল করে। তবে অন্যান্য সড়কগুলোে প্রধান যোগাযোগ মাধ্যম সিএনজি চালিত অটোরিক্সা।
সড়ক পথ ছাড়াও মির্জাপুর ইউনিয়নে যোগাযোগের জন্য রেলপথ রয়েছে। চট্টগ্রাম-নাজিরহাট রেলপথের সরকারহাট স্টেশনই রেলযোগে মির্জাপুর ইউনিয়নে যোগাযোগের মাধ্যম।
মির্জাপুর ইউনিয়নে ৬৩টি মসজিদ, ১১টি মন্দির ও ৩টি প্যাগোডা রয়েছে।
মির্জাপুর ইউনিয়নের উপর দিয়ে প্রবাহিত হচ্ছে কুমারী খাল, বালুখালী খাল, চারিয়া লালমতি খাল, চারিয়া সোনাইছড়ি খাল এবং চারিয়া কবিরা ছড়া।
মির্জাপুর ইউনিয়নের প্রধান প্রধান হাট/বাজারগুলো হল চারিয়া নয়াহাট, জুইগ্যা হাট, বাকর আলী চৌধুরী হাট, মনিয়া পুকুর হাট (এনায়েতপুর বাজার), মুহুরী হাট এবং সরকার হাট।
নাঙ্গলমোড়া ইউনিয়ন
নাঙ্গলমোড়া বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
নাঙ্গলমোড়া ইউনিয়নের আয়তন ৪৬২ একর (১.৮৭ বর্গ কিলোমিটার)। এটি হাটহাজারী উপজেলা, এমনকি চট্টগ্রাম জেলারও সবচেয়ে ছোট ইউনিয়ন।
২০১১ সালের পরিসংখ্যান অনুযায়ী নাঙ্গলমোড়া ইউনিয়নের লোকসংখ্যা ৮,৮২৫ জন। এর মধ্যে পুরুষ ৪,৫৩১ জন এবং মহিলা ৪,২৯৪ জন।
হাটহাজারী উপজেলার উত্তর-পূর্ব দিকে নাঙ্গলমোড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে ছিপাতলী ইউনিয়ন, পশ্চিমে গুমানমর্দন ইউনিয়ন, উত্তরে হালদা নদী ও ফটিকছড়ি উপজেলার জাফতনগর ইউনিয়ন এবং পূর্বে হালদা নদী ও রাউজান উপজেলার নওয়াজিশপুর ইউনিয়ন অবস্থিত।
নাঙ্গলমোড়া ইউনিয়ন হাটহাজারী উপজেলার আওতাধীন ৫নং ইউনিয়ন পরিষদ। তৎকালীন গুমানমর্দন ইউনিয়নের "নাঙ্গলমোড়া" মৌজা নিয়ে এ ইউনিয়ন গঠিত। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন।
প্রাচীন কালে হালদা নদীতে একটি সমুদ্রগামী জাহাজের নোঙ্গর পাওয়া গিয়েছিল । অনেকের ধারণা, নোঙ্গর হত 'নাঙ্গলমোড়া' গ্রামের উৎপত্তি হয়েছিল। এখানে আরো উল্লেখ্য যে, প্রাচীন কালে বর্তমান হালদা নদী বেশ প্রশস্ত ও গভীর ছিল। বড় বাণিজ্যিক যাত্রাবাহী জাহাজ এ নদী দিয়ে যাতায়াত করত। কোন এক সময় বিরাট এক জাহাজের নোঙ্গর এ নদীতে ছিঁড়ে পড়ে যায়। নদী ক্রমে ক্রমে ভরাট হওয়ার কারণের স্থানীয় জনগণ ছিঁড়ে পাওয়া নোঙ্গরের খোঁজ পায় কিংবা মাটি খননের সময় নজরে আসে। সে হতে প্রাপ্ত নোঙ্গর দেখার জন্য প্রতিদিন বহু লোকের সমাগম হত। পরস্পর জান ও জাতি পরিস্থিতি হিসাবে নোঙ্গর হতে লোক মুখে নাঙ্গল পরে নাঙ্গলমোড়া গ্রামের উৎপত্তি। উপরোক্ত ঘটনার ঐতিহ্যবাহী তথ্য মাহাবুব উল আলমের চট্টগ্রামের ইতিহাস গ্রন্থে আছে। ১৯৭২ সাল পর্যন্ত নাঙ্গলমোড়া গুমানমর্দন ইউনিয়নের একটি ওয়ার্ড ছিল। প্রাচীন কালে যোগাযোগের একমাত্র মাধ্যম নদী হওয়ার কারণে গুমানমর্দন ইউনিয়ন পরিষদের কার্যালয় নাঙ্গলমোড়ায় অবস্থিত ছিল। ১৯৭৩ সালে নাঙ্গলমোড়া ইউনিয়ন পরিষদের মর্যাদা লাভ করে।
নাঙ্গলমোড়া ইউনিয়নের স্বাক্ষরতার হার ৬৯.৪৭%। এ ইউনিয়নে ১টি ফাজিল মাদ্রাসা, ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয়, ২টি প্রাথমিক বিদ্যালয় ও ১টি কিন্ডারগার্টেন রয়েছে।
নাঙ্গলমোড়া ইউনিয়নে যোগাযোগের প্রধান সড়ক হাটহাজারী-নাঙ্গলমোড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
নাঙ্গলমোড়া ইউনিয়নে ১২টি মসজিদ, ৭টি ঈদগাহ ও ১টি মন্দির রয়েছে।
নাঙ্গলমোড়া ইউনিয়নের উত্তর-পূর্ব পাশ দিয়ে বয়ে চলেছে হালদা নদী।
নাঙ্গলমোড়া ইউনিয়নের প্রধান হাট/বাজার হল নাঙ্গলমোড়া বাজার।
উত্তর মাদার্শা ইউনিয়ন
উত্তর মাদার্শা বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
উত্তর মাদার্শা ইউনিয়নের আয়তন ৩০৩৭ একর (১২.২৯ বর্গ কিলোমিটার)।
২০১১ সালের পরিসংখ্যান অনুযায়ী উত্তর মাদার্শা ইউনিয়নের লোকসংখ্যা ২৪,৭৯২ জন। এর মধ্যে পুরুষ ১১,৮২২ জন এবং মহিলা ১২,৯৭০ জন।
হাটহাজারী উপজেলার দক্ষিণ-পূর্বাংশে উত্তর মাদার্শা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে গড়দুয়ারা ইউনিয়ন, মেখল ইউনিয়ন ও রাউজান উপজেলার পশ্চিম গুজরা ইউনিয়ন; পশ্চিমে ফতেপুর ইউনিয়ন ও চিকনদণ্ডী ইউনিয়ন; দক্ষিণে দক্ষিণ মাদার্শা ইউনিয়ন, রাউজান উপজেলার উরকিরচর ইউনিয়ন, হালদা নদী ও রাউজান উপজেলার পশ্চিম গুজরা ইউনিয়ন এবং পূর্বে রাউজান উপজেলার পশ্চিম গুজরা ইউনিয়ন, হালদা নদী ও রাউজান উপজেলার পূর্ব গুজরা ইউনিয়ন অবস্থিত।
উত্তর মাদার্শা হাটহাজারী উপজেলার আওতাধীন ১০নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এ ইউনিয়নের গ্রামগুলো হল:
প্রখ্যাত সুফিসাধক হযরত বদিউদ্দিন শাহ মাদার বা মাদারী শাহ এর নাম অনুসারে মাদার্শা গ্রামের নামকরণ করা হয়েছে।
১৯৬০ খ্রিস্টাব্দের আগে গড়দুয়ারা, উত্তর মাদার্শা ও দক্ষিণ মাদার্শা 'মাদার্শা' নামেই একটি ইউনিয়ন ছিল।
উত্তর মাদার্শা ইউনিয়নের স্বাক্ষরতার হার ৫৮.৫১%। এ ইউনিয়নে ৩টি মাধ্যমিক বিদ্যালয়, ৫টি মাদ্রাসা, ১টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
উত্তর মাদার্শা ইউনিয়নে যোগাযোগের প্রধান প্রধান সড়কগুলো হল হাটহাজারী-উত্তর মাদার্শা সড়ক, মদুনাঘাট-উত্তর মাদার্শা সড়ক এবং ফতেয়াবাদ-উত্তর মাদার্শা সড়ক।
প্রধান যোগাযোগ মাধ্যম সিএনজি চালিত অটোরিক্সা।
উত্তর মাদার্শা ইউনিয়নে ৪৬টি মসজিদ ও ৫টি মন্দির রয়েছে।
উত্তর মাদার্শা ইউনিয়নের পূর্ব, দক্ষিণ ও মধ্যভাগ দিয়ে প্রবাহিত হয়েছে হালদা নদী।
উত্তর মাদার্শা ইউনিয়নের প্রধান প্রধান হাট/বাজারগুলো হল ছৈয়দ আহমদ হাট, বদিউল আলম হাট, মাহলুমা বাজার, মৌলানা সাহেবের পুল বাজার এবং রামদাস মুন্সীর হাট
ফতেয়াবাদ হতে মাদার্শা স্কুল গেলে ওখান থেকেই দেখতে পাওয়া যায় হালদা নদী।
দৌলতপুর (দ্ব্যর্থতা নিরসন)
দৌলতপুর বলতে বোঝানো হতে পারে -
রাউজান ইউনিয়ন
রাউজান বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
রাউজান ইউনিয়নের আয়তন ৬১৫৬ একর (২৪.৯১ বর্গ কিলোমিটার)।
২০০১ সালের পরিসংখ্যান অনুযায়ী রাউজান ইউনিয়নের লোকসংখ্যা ২১,৩১৬ জন। এর মধ্যে পুরুষ ১০,৫৭৭ জন এবং মহিলা ১০,৭৩৯ জন।
রাউজান উপজেলার পূর্বাংশে রাউজান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে ডাবুয়া ইউনিয়ন, পশ্চিমে রাউজান পৌরসভা ও বিনাজুরী ইউনিয়ন, দক্ষিণে কদলপুর ইউনিয়ন এবং পূর্বে রাঙ্গামাটি জেলার কাউখালী উপজেলার বেতবুনিয়া ইউনিয়ন অবস্থিত।
রাউজান ইউনিয়ন রাউজান উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি "কদলপুর", "কেউটিয়া", "পশ্চিম রাউজান" ও "পূর্ব রাউজান" এ ৪টি মৌজায় বিভক্ত।
এ ইউনিয়নের গ্রামগুলো হল:
রাউজান উপজেলার প্রাচীন ইতিহাসের সাথে বৌদ্ধ উপনিবেশের সম্পর্ক ওতপ্রোতভাবে জড়িত। জানা গেছে যে, রাউজানে আদি বসতি স্থাপনকারী হলো বৌদ্ধরা। বিনাজুরীতে প্রায় ৪ শত বছরের প্রাচীন বৌদ্ধবিহার রয়েছে। রাউজান এলাকার নামকরণের সাথেও বৌদ্ধ ঐতিহ্য জড়িত। কারণ মোগল সুবেদার শায়েস্তা খান কর্তৃক ১৬৬৬ খ্রিস্টাব্দে চট্টগ্রাম বিজয়ের প্রায় ১০০০ বছর পূর্ব থেকে সারা চট্টগ্রাম অঞ্চলই বৌদ্ধ ধর্মাবলম্বী মগ বা আরাকানীদের অধিকারে ছিল। ফলে রসিকতা করে অনেকে চট্টগ্রামকে ‘মগের মুল্লুক’ও বলতেন। সে অনুযায়ী ধারণা করা হয় যে, রাউজানও একসময় আরাকান রাজ্যের অন্তর্গত ছিল। আরাকানী ভাষায় এটিকে বলা হতো "রজোওয়াং" বা রাজ পরিবারের ভূমি। আর এ নামের অপভ্রংশ থেকেই "রাউজান" নামের উৎপত্তি হয়েছে বলে বিশিষ্ট পণ্ডিতগণের ধারণা।
রাউজান ইউনিয়নে স্বাক্ষরতার হার ৬২.৭৮%। এ ইউনিয়নে ৩টি মাধ্যমিক বিদ্যালয়, ২টি দাখিল মাদ্রাসা ও ১০টি প্রাথমিক বিদ্যালয় রয়েছে।
রাউজান ইউনিয়নের প্রধান সড়ক চট্টগ্রাম-রাঙ্গামাটি মহাসড়ক। এ সড়কে সব ধরণের যানবাহন চলাচল করে। এছাড়াও রয়েছে উত্তর ও দক্ষিণ রাউজানের যোগাযোগের প্রধান সড়ক হাফেজ বজলুর রহমান সড়ক। প্রধান যোগাযোগ মাধ্যম সিএনজি চালিত অটোরিক্সা।
রাউজান ইউনিয়নে ৩৪টি মসজিদ, ১টি ঈদগাহ, ১৬টি মন্দির ও ১০টি প্যাগোডা রয়েছে।
রাউজান ইউনিয়নের প্রধান ২টি হাট/বাজার হল নাতোয়ান বাগিচা বাজার এবং রমজান আলী হাট।
চট্টগ্রাম শহর হতে কাপ্তাই সড়কে বাস যোগে রাউজান পাহাড়তলী উত্তরে পূর্ব রাউজান রাবার বাগানে যাওয়া যায়।
বাগোয়ান ইউনিয়ন, রাউজান
বাগোয়ান বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
বাগোয়ান ইউনিয়নের আয়তন ২৭২৩ একর (১১.০২ বর্গ কিলোমিটার)।
২০১১ সালের পরিসংখ্যান অনুযায়ী বাগোয়ান ইউনিয়নের জনসংখ্যা ২২,২৫৩ জন। এর মধ্যে পুরুষ ১১,২৭০ জন এবং মহিলা ১০, ৯৮৩ জন।
রাউজান উপজেলার সর্ব-দক্ষিণে বাগোয়ান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের পশ্চিমে নোয়াপাড়া ইউনিয়ন, উত্তরে পূর্ব গুজরা ইউনিয়ন ও পাহাড়তলী ইউনিয়ন, পূর্বে পাহাড়তলী ইউনিয়ন ও রাঙ্গুনিয়া উপজেলার বেতাগী ইউনিয়ন এবং দক্ষিণে কর্ণফুলি নদী ও বোয়ালখালী উপজেলার চরণদ্বীপ ইউনিয়ন অবস্থিত।
বাগোয়ান ইউনিয়ন রাউজান উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। ওয়ার্ডভিত্তিক এ ইউনিয়নের গ্রামগুলো হল:
বাগোয়ান ইউনিয়নের স্বাক্ষরতার হার ৬২.০৪%।
এ ইউনিয়নে ১টি উচ্চ মাধ্যমিক কলেজ, ৪টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয়, ১৩টি প্রাথমিক বিদ্যালয় ও ৬টি কিন্ডারগার্টেন রয়েছে।
বাগোয়ান ইউনিয়নের প্রধান প্রধান সড়কগুলো হল চট্টগ্রাম-কাপ্তাই মহাসড়ক, গশ্চি নয়াহাট-লাম্বুরহাট সড়ক এবং ব্রাহ্মণহাট-পাঁচখাইন-লাম্বুরহাট ও রামগতির হাট সড়ক।
চট্টগ্রাম-কাপ্তাই মহাসড়কে সব ধরণের যানবাহন চলাচল করে। অন্যান্য সড়কের প্রধান যোগাযোগ মাধ্যম সিএনজি চালিত অটোরিক্সা।
এছাড়া নৌপথে কালুরঘাট থেকে বাগোয়ান ইউনিয়নে যাতায়াত করা যায়।
বাগোয়ান ইউনিয়নের ৪নং ওয়ার্ডে রয়েছে বাগোয়ান পরিবার কল্যাণ কেন্দ্র। এছাড়াও এ ইউনিয়নে ৪টি কমিউনিটি ক্লিনিক রয়েছে।
বাগোয়ান ইউনিয়নের দক্ষিণ পাশ দিয়ে বয়ে চলেছে কর্ণফুলি নদী। এছাড়াও রয়েছে হৃদের খাল, জালিয়া খাল, গশ্চি খাল।
বাগোয়ান ইউনিয়নে রয়েছে শতবর্ষের পুরনো লাম্বুরহাট। এছাড়া প্রধান প্রধান হাট/বাজারগুলো হল গশ্চি নয়াহাট, ফারিকূল বাজার, ব্রাহ্মণহাট এবং খেলারঘাট।
এ বিদ্যুৎ কেন্দ্র থেকে ২৬ মেগাওয়াট বিদ্যুৎ উৎপন্ন হয়।
বাগোয়ান ইউনিয়নে ৪১টি মসজিদ, ৬টি মন্দির ও ৫টি বিহার রয়েছে।
বিনাজুরী ইউনিয়ন
বিনাজুরী বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
বিনাজুরী ইউনিয়নের আয়তন ২৫১৯ একর (১০.১৯ বর্গ কিলোমিটার)।
২০১১ সালের পরিসংখ্যান অনুযায়ী বিনাজুরী ইউনিয়নের লোকসংখ্যা ১৪,৪৬৪ জন। এর মধ্যে পুরুষ ৭,১০১ জন এবং মহিলা ৭,৩৬৩ জন।
রাউজান উপজেলার মধ্যভাগে বিনাজুরী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে রাউজান পৌরসভা; পূর্বে রাউজান ইউনিয়ন; দক্ষিণে পূর্ব গুজরা ইউনিয়ন এবং পশ্চিমে রাউজান পৌরসভা, হালদা নদী ও হাটহাজারী উপজেলার গড়দুয়ারা ইউনিয়ন অবস্থিত।
বিনাজুরী ইউনিয়ন রাউজান উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এ ইউনিয়ন জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি "বিনাজুরী", "ইদিলপুর", "লেলাংগারা" ও "জামুয়াইন" -এ ৪টি মৌজায় বিভক্ত।
এ ইউনিয়নের গ্রামগুলো হল:
বিনাজুরী ইউনিয়নে স্বাক্ষরতার হার ৬৮.২৯%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
বিনাজুরী ইউনিয়নের প্রধান সড়ক রাউজান-নোয়াপাড়া সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা।
বিনাজুরী ইউনিয়নে ১১টি মসজিদ, ২১টি মন্দির ও ১৫টি বিহার রয়েছে।
বিনাজুরী ইউনিয়নের পশ্চিম পাশ দিয়ে বয়ে চলেছে হালদা নদী। এছাড়াও রয়েছে কাগতিয়া খাল ও ডাবুয়া খাল।
বিনাজুরী ইউনিয়নের প্রধান বাজার হল কাগতিয়া বাজার।
চিকদাইর ইউনিয়ন
চিকদাইর বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
চিকদাইর ইউনিয়নের আয়তন ২০৭৮ একর (৮.৪১ বর্গ কিলোমিটার)।
২০০১ সালের পরিসংখ্যান অনুযায়ী চিকদাইর ইউনিয়নের লোকসংখ্যা ১৪,৭৪৯ জন। এর মধ্যে পুরুষ ৭,৩৬৮ জন এবং মহিলা ৭,৩৮১ জন।
রাউজান উপজেলার পশ্চিমাংশে চিকদাইর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে ডাবুয়া ইউনিয়ন, পশ্চিমে নওয়াজিশপুর ইউনিয়ন ও গহিরা ইউনিয়ন, দক্ষিণে রাউজান পৌরসভা এবং পূর্বে রাউজান পৌরসভা অবস্থিত।
চিকদাইর ইউনিয়ন রাউজান উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। ওয়ার্ডভিত্তিক এ ইউনিয়নের গ্রামগুলো হল:
চিকদাইর ইউনিয়নের স্বাক্ষরতার হার ৫৯.০৬%। এ ইউনিয়নে ২টি মাধ্যমিক বিদ্যালয়, ৭টি প্রাথমিক বিদ্যালয় রয়েছে ও ৩টি এবতেদায়ী মাদ্রাসা রয়েছে।
চিকদাইর ইউনিয়নের প্রধান সড়ক গহিরা-ফটিকছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
চিকদাইর ইউনিয়নে ৫৫টি মসজিদ ও ২৬টি মন্দির রয়েছে।
চিকদাইর ইউনিয়নের উপর দিয়ে প্রবাহিত হচ্ছে সর্ত্তার খাল, ডাবুয়া খাল, কেউচিয়া খাল এবং হাতিচোরা খাল।
চিকদাইর ইউনিয়নের প্রধান ২টি হাট/বাজার হল চিকদাইর হক বাজার এবং কালাচাঁন চৌধুরী বাজার।
চট্টগ্রাম-রাঙ্গামাটি মহাসড়কের গহিরা থেকে চিকদাইর উচ্চ বিদ্যালয়েে ২৫ গজ দক্ষিণ-পশ্চিমে আসলে এই ঐতিহ্যবাহী স্থানটি পাওয়া যাবে।
ডাবুয়া ইউনিয়ন
ডাবুয়া বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
ডাবুয়া ইউনিয়নের আয়তন ৫৫৮৪ একর (২২.৬০ বর্গ কিলোমিটার)।
২০১১ সালের পরিসংখ্যান অনুযায়ী ডাবুয়া ইউনিয়নের লোকসংখ্যা ২০,৮৪২ জন। এর মধ্যে পুরুষ ১০,২৮৫ জন এবং মহিলা ১০,৫৫৭ জন।
রাউজান উপজেলার উত্তর-মধ্যাংশে ডাবুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের উত্তরে হলদিয়া ইউনিয়ন; পশ্চিমে নওয়াজিশপুর ইউনিয়ন; দক্ষিণে চিকদাইর ইউনিয়ন, রাউজান পৌরসভা ও রাউজান ইউনিয়ন এবং পূর্বে রাঙ্গামাটি জেলার কাউখালী উপজেলার ফটিকছড়ি ইউনিয়ন অবস্থিত।
ডাবুয়া ইউনিয়ন রাউজান উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৬টি মৌজায় বিভক্ত। মৌজাভিত্তিক গ্রামগুলো হল:
ডাবুয়া ইউনিয়নের স্বাক্ষরতার হার ৫৫.৪৩%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ২টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
হলদিয়া ইউনিয়নে যোগাযোগের প্রধান সড়ক রাউজান-ফটিকছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
ডাবুয়া ইউনিয়নে ২০টি মসজিদ, ১২টি মন্দির ও ৪টি বিহার রয়েছে।
ডাবুয়া ইউনিয়নেে মধ্য দিয়ে বয়ে চলেছে ডাবুয়া খাল, কেউচিয়া খাল এবং বেরুলিয়া খাল।
ডাবুয়া ইউনিয়নের প্রধান ৩টি হাট/বাজার হল জগন্নাথহাট বাজার, অামিরহাট বাজার এবং মুছা শাহ বাজার।
পূর্ব গুজরা ইউনিয়ন
পূর্ব গুজরা বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
পূর্ব গুজরা ইউনিয়নের আয়তন ৬৭১৪ একর (২৭.১৭ বর্গ কিলোমিটার)।
২০০১ সালের পরিসংখ্যান অনুযায়ী পূর্ব গুজরা ইউনিয়নের লোকসংখ্যা ২১,৯৮২ জন। এর মধ্যে পুরুষ ১০,৭২৬ জন এবং মহিলা ১১,২৫৬ জন।
রাউজান উপজেলার মধ্য-পশ্চিমাংশে পূর্ব গুজরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বিনাজুরী ইউনিয়ন ও রাউজান ইউনিয়ন; পূর্বে কদলপুর ইউনিয়ন ও পাহাড়তলী ইউনিয়ন; দক্ষিণে বাগোয়ান ইউনিয়ন, নোয়াপাড়া ইউনিয়ন ও পশ্চিম গুজরা ইউনিয়ন এবং পশ্চিমে পশ্চিম গুজরা ইউনিয়ন, হালদা নদী ও হাটহাজারী উপজেলার উত্তর মাদার্শা ইউনিয়ন ও গড়দুয়ারা ইউনিয়ন অবস্থিত।
পূর্ব গুজরা রাউজান উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৩টি মৌজায় বিভক্ত:
পূর্ব গুজরা ইউনিয়নের স্বাক্ষরতার হার ৭০.২৯%। এ ইউনিয়নে ১টি ডিগ্রী কলেজ (মহিলা), ১টি আলিম মাদ্রাসা, ৬টি মাধ্যমিক বিদ্যালয়, ২টি দাখিল মাদ্রাসা, ৮টি প্রাথমিক বিদ্যালয় ও ৬টি কিন্ডারগার্টেন রয়েছে।
প্রধান সড়ক রাউজান-নোয়াপাড়া সংযোগ সড়ক এবং গশ্চি নয়াহাট-পূর্ব গুজরা সড়ক। প্রধান যোগাযোগ মাধ্যম সিএনজি চালিত অটোরিক্সা।
পূর্ব গুজরার পশ্চিম পাশ দিয়ে বয়ে চলেছে হালদা নদী। এছাড়া রয়েছে মগদাইর খাল।
পূর্ব গুজরা ইউনিয়নের প্রধান প্রধান হাট/বাজারগুলো হল আলিমিয়া হাট, নতুন চৌধুরী হাট, রঘুনন্দন চৌধুরী হাট এবং নতুন রঘুনন্দন চৌধুরী হাট।
চট্টগ্রাম শহর হতে গশ্চি নয়াহাট নেমে সিএনজি যোগে পূর্ব গুজরা গ্রামে।
কাপ্তাই সড়ক হতে নোয়াপাড়া সেকশন-২ সড়ক দিয়ে পুরাতন রঘুনন্দন চৌধুরী হাট হয়ে নিশ্চার ঘাট ব্রীজ সংলগ্ন।
পশ্চিম গুজরা ইউনিয়ন
পশ্চিম গুজরা বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
পশ্চিম গুজরা ইউনিয়নের আয়তন ২৪৯৬ একর (১০.১০ বর্গ কিলোমিটার)।
২০০১ সালের পরিসংখ্যান অনুযায়ী পশ্চিম গুজরা ইউনিয়নের লোকসংখ্যা ১৯,১৩৭ জন। এর মধ্যে পুরুষ ৯,৪০৭ জন এবং মহিলা ৯,৭৩০ জন।
রাউজান উপজেলার পশ্চিমাংশে পশ্চিম গুজরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে উরকিরচর ইউনিয়ন ও নোয়াপাড়া ইউনিয়ন; পূর্বে পূর্ব গুজরা ইউনিয়ন; উত্তরে পূর্ব গুজরা ইউনিয়ন, হালদা নদী ও হাটহাজারী উপজেলার উত্তর মাদার্শা ইউনিয়ন এবং পশ্চিমে হাটহাজারী উপজেলার উত্তর মাদার্শা ইউনিয়ন অবস্থিত।
পশ্চিম গুজরা রাউজান উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এ ইউনিয়নের গ্রামগুলো হল:
পশ্চিম গুজরা ইউনিয়নে স্বাক্ষরতার হার ৬৮.১৮%। এ ইউনিয়নে ১টি কামিল মাদ্রাসা, ১টি আলিম মাদ্রাসা, ৫টি মাধ্যমিক বিদ্যালয়, ২টি দাখিল মাদ্রাসা, ১৩টি প্রাথমিক বিদ্যালয় ও ১টি প্রি-ক্যাডেট স্কুল রয়েছে।
পশ্চিম গুজরা ইউনিয়নের প্রধান সড়ক নোয়াপাড়া-মগদাই বাজার সড়ক। প্রধান যোগাযোগ মাধ্যম সিএনজি চালিত অটোরিক্সা।
পশ্চিম গুজরা ইউনিয়নের উত্তর পাশ দিয়ে বয়ে চলেছে হালদা নদী। এছাড়াও রয়েছে কাগতিয়া খাল ।
পশ্চিম গুজরা ইউনিয়নের প্রধান প্রধান হাট/বাজারগুলো হল কাগতিয়া বাজার, মগদাই বাজার, রঘুনন্দন চৌধুরী হাট এবং রাম বাজার।
নোয়াপাড়া পথেরহাট থেকে উত্তরে কাগতিয়া বাজার সড়কের পাশের বৈদ্যপাড়া এলাকায় এই কমপ্লেক্সটি অবস্থিত।
নোয়াপাড়া পথেরহাট হতে প্রায় ৩ মাইল ভিতরে কাগতিয়া বাজার এসে সেখান থেকে আরো প্রায় এক মাইল পশ্চিম দিকে গেলেই দেখা যাবে হালদা নদী।
গহিরা ইউনিয়ন
গহিরা বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
গহিরা ইউনিয়নের আয়তন ৩,৪৯৬ একর (১৪.১৫ বর্গ কিলোমিটার)।
২০১১ সালের পরিসংখ্যান অনুযায়ী গহিরা ইউনিয়নের লোকসংখ্যা ১২,০০০ জন। এর মধ্যে পুরুষ ৬,০৪৪ জন এবং মহিলা ৫,৯৫৬ জন।
রাউজান উপজেলার পশ্চিমাংশে গহিরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে নওয়াজিশপুর ইউনিয়ন, পূর্বে চিকদাইর ইউনিয়ন, দক্ষিণে রাউজান পৌরসভা এবং পশ্চিমে হালদা নদী ও হাটহাজারী উপজেলার মেখল ইউনিয়ন ও ছিপাতলী ইউনিয়ন অবস্থিত।
গহিরা ইউনিয়ন রাউজান উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ২টি মৌজায় বিভক্ত:
গহিরা ইউনিয়নে স্বাক্ষরতার হার ৬২.৩৫%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা, ৯টি প্রাথমিক বিদ্যালয় ও ১টি কিন্ডারগার্টেন রয়েছে।
গহিরা ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। এ সড়কে সব ধরণের যানবাহন চলাচল করে। এছাড়াও ইউনিয়নের আভ্যন্তরীণ অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।
গহিরা ইউনিয়নের দক্ষিণ ও পশ্চিম পাশ দিয়ে বয়ে চলেছে হালদা নদী।
গহিরা ইউনিয়নের প্রধান হাট/বাজার হল আতুরনি ঘাটা বাজার।
কদলপুর ইউনিয়ন
কদলপুর বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
কদলপুর ইউনিয়নের আয়তন ৩৭৬০ একর (১৫.২২ বর্গ কিলোমিটার)।
২০১১ সালের পরিসংখ্যান অনুযায়ী কদলপুর ইউনিয়নের লোকসংখ্যা ২০,০৮২ জন। এর মধ্যে পুরুষ ৯,৩৮৫ জন এবং মহিলা ১০,৬৯৭ জন
রাউজান উপজেলার পূর্বাংশে কদলপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে রাউজান ইউনিয়ন, পশ্চিমে পূর্ব গুজরা ইউনিয়ন, দক্ষিণে পাহাড়তলী ইউনিয়ন এবং পূর্বে রাঙ্গামাটি জেলার কাউখালী উপজেলার বেতবুনিয়া ইউনিয়ন অবস্থিত।
কদলপুর ইউনিয়ন রাউজান উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
চট্টগ্রাম বিজয়ী মহান মুসলিম বীর সেনাপতি কদল খান গাজীর নামের স্মারক রুপ পরিগ্রহ করে "কদলপুর" নামের উৎপত্তি, প্রখ্যাত প্রাচীন মুসলিম সেনাপতি কদল খান গাজীর স্মৃতি বাহক কদলপুর। তাঁর নামের ঐতিহাসিক স্মারক হিসেবে কদলপুর ইতিহাসে স্থান করে নিয়েছে । কদল খান গাজীর স্মৃতির স্মারক ও কদলপুর এক সময় উত্তরে রাউজান খান থেকে দক্ষিণে মহামুনি পর্যন্ত বিস্তৃত ছিল।
কদলপুর ইউনিয়নে স্বাক্ষরতার হার ৫৭.৮৩%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ১০টি প্রাথমিক বিদ্যালয় ও ২টি কিন্ডারগার্টেন রয়েছে।
কদলপুর ইউনিয়নের প্রধান সড়ক হল হাফেজ বজলুর রহমান সড়ক (রাউজান-বেতাগী সংযোগ সড়ক)
প্রধান যোগাযোগ মাধ্যম সিএনজি চালিত অটোরিক্সা।
কদলপুর ইউনিয়নে ৪৫টি মসজিদ, ৭টি মন্দির ও ৮টি প্যাগোডা রয়েছে।
কদলপুর ইউনিয়নে ১টি হাসপাতাল ও ৩টি কমিউনিটি ক্লিনিক রয়েছে।
কদলপুর ইউনিয়নের উপর দিয়ে বয়ে চলেছে নোয়াখালীর আগা খাল, নারকেল্লা ছড়া, ফটিকছড়ি খাল, খরনাথ ছড়া, লত্তরছড়ি খাল, করইল্যা ছড়া, ওন্দপ ছড়া এবং ভোমর ঢালা ছড়া।
কদলপুর ইউনিয়নের প্রধান ২টি হাট/বাজার হল আশরাফ আলী চৌধুরী হাট এবং ঈশান ভট্টের হাট।
চট্টগ্রাম-কাপ্তাই মহাসড়কের পাহাড়তলী চৌমুহনী থেকে ৩ কিলোমিটার উত্তরে এবং চট্টগ্রাম-রাঙ্গামাটি মহাসড়কের জলিল নগর থেকে ৮ কিলোমিটার দক্ষিণে ঐতিহাসিক লস্কর উজির দীঘি অবস্থিত।
নওয়াজিশপুর ইউনিয়ন
নওয়াজিশপুর বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
নওয়াজিশপুর ইউনিয়নের আয়তন ১৬২০ একর (৬.৫৬ বর্গ কিলোমিটার)।
২০১১ সালের পরিসংখ্যান অনুযায়ী নওয়াজিশপুর ইউনিয়নের লোকসংখ্যা ১৮,৭৮৬ জন। এর মধ্যে পুরুষ ৯,৭৮৬ জন এবং মহিলা ৯,০০০ জন।
রাউজান উপজেলার উত্তর-পশ্চিমাংশে নওয়াজিশপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৬ কিলোমিটার। এ ইউনিয়নের দক্ষিণে গহিরা ইউনিয়ন; পূর্বে চিকদাইর ইউনিয়ন, ডাবুয়া ইউনিয়ন ও হলদিয়া ইউনিয়ন; উত্তরে ফটিকছড়ি উপজেলার আবদুল্লাহপুর ইউনিয়ন ও জাফতনগর ইউনিয়ন এবং পশ্চিমে হালদা নদী ও হাটহাজারী উপজেলার নাঙ্গলমোড়া ইউনিয়ন অবস্থিত।
নওয়াজিশপুর ইউনিয়ন রাউজান উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৩টি মৌজায় বিভক্ত:
নওয়াজিশপুর ইউনিয়নের স্বাক্ষরতার হার ৭০.৭৫%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।নওয়াজিশপুর ইউনিয়নের প্রধান সড়ক গহিরা-ফটিকছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
নওয়াজিশপুর ইউনিয়নে ২৫টি মসজিদ, ৫টি ঈদগাহ, ২টি মন্দির ও ২টি বিহার রয়েছে।
নওয়াজিশপুর ইউনিয়নের পশ্চিম পাশ দিয়ে বয়ে চলেছে হালদা নদী। এছাড়াও রয়েছে সর্ত্তার খাল।
নওয়াজিশপুর ইউনিয়নের প্রধান প্রধান হাট/বাজারগুলো হল নতুনহাট বাজার, বাঁশডুয়াতল চৌমুহনী বাজার এবং সারাং বাজার।
চট্টগ্রাম-রাঙ্গামাটি মহাসড়কের গহিরা থেকে ২ কিলোমিটার উত্তরে নওয়াজিশপুর ১নং ওয়ার্ডে ঐতিহাসিক ইউসুফের দীঘি অবস্থিত।
নোয়াপাড়া ইউনিয়ন, রাউজান
নোয়াপাড়া বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
নোয়াপাড়া ইউনিয়নের আয়তন ৩৫৪৯ একর (১৪.৩৬ বর্গ কিলোমিটার)।
২০১১ সালের পরিসংখ্যান অনুযায়ী নোয়াপাড়া ইউনিয়নের জনসংখ্যা ৫৩,৬০০ জন। এর মধ্যে পুরুষ ২২,১০০ জন এবং মহিলা ২১,৫০০ জন।
রাউজান উপজেলার সর্ব-দক্ষিণে নোয়াপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পূর্বে বাগোয়ান ইউনিয়ন; উত্তরে পূর্ব গুজরা ইউনিয়ন ও পশ্চিম গুজরা ইউনিয়ন; পশ্চিমে উরকিরচর ইউনিয়ন, হালদা নদী ও চট্টগ্রাম সিটি কর্পোরেশনের ৫নং মোহরা ওয়ার্ড এবং দক্ষিণে কর্ণফুলি নদী ও বোয়ালখালী উপজেলার চরণদ্বীপ ইউনিয়ন ও কধুরখীল ইউনিয়ন অবস্থিত।
নোয়াপাড়া ইউনিয়ন রাউজান উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এ ইউনিয়ন জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি "নোয়াপাড়া", "পটিয়া পাড়া", "ছামিদর কোয়াং" ও "কচুখাইন" -এ ৪টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল:
নোয়াপাড়া ইউনিয়নের স্বাক্ষরতার হার ৬১.৮২%। এ ইউনিয়নে ১টি বিশ্ববিদ্যালয় কলেজ, ৫টি মাধ্যমিক বিদ্যালয়, ১৫টি প্রাথমিক বিদ্যালয়, ১টি মাদ্রাসা ও ১৪টি কিন্ডারগার্টেন রয়েছে।
নোয়াপাড়া ইউনিয়নের যাতায়াতের প্রধান প্রধান সড়কগুলো হল চট্টগ্রাম-কাপ্তাই মহাসড়ক, জলিলনগর-নোয়াপাড়া সংযোগ সড়ক ও পথেরহাট-চৌধুরীহাট সড়ক।
চট্টগ্রাম-কাপ্তাই মহাসড়কে সব ধরণের যানবাহন চলাচল করে। অন্যান্য সড়কের প্রধান যোগাযোগ মাধ্যম সিএনজি চালিত অটোরিক্সা।
এছাড়া নৌপথে কালুরঘাট থেকে নোয়াপাড়া ইউনিয়নে যাতায়াত করা যায়।
নোয়াপাড়া ইউনিয়নে ৪৮টি মসজিদ ও ১টি মন্দির রয়েছে।
নোয়াপাড়া ইউনিয়নের দক্ষিণ পাশ দিয়ে বয়ে গেছে কর্ণফুলি নদী এবং পশ্চিম পাশ দিয়ে বয়ে গেছে হালদা নদী। এছাড়াও রয়েছে হালদা খাল, কৃষ্ণ কুমারী খাল, বাইন্যা জোড়া খাল, বাধের ঘোড়া খাল, উভলং খাল, পলোয়ান পাড়া খাল।
নোয়াপাড়া ইউনিয়নের প্রধান প্রধান হাট/বাজারগুলো হল পথেরহাট বাজার, চৌধুরী হাট এবং গণি মিয়ার বাপের হাট।
উরকিরচর ইউনিয়ন
উরকিরচর বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
উরকিরচর ইউনিয়নের আয়তন ১৩৯৫ একর (৫.৬৫ বর্গ কিলোমিটার)। এটি রাউজান উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী উরকিরচর ইউনিয়নের লোকসংখ্যা ২৬,২৮৫ জন। এর মধ্যে পুরুষ ১৪,০৫৭ জন এবং মহিলা ১২,২২৮ জন।
রাউজান উপজেলার দক্ষিণ-পশ্চিমাংশে উরকিরচর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের পূর্বে নোয়াপাড়া ইউনিয়ন; উত্তরে পশ্চিম গুজরা ইউনিয়ন ও হাটহাজারী উপজেলার উত্তর মাদার্শা ইউনিয়ন; পশ্চিমে হালদা নদী ও হাটহাজারী উপজেলার উত্তর মাদার্শা ইউনিয়ন ও দক্ষিণ মাদার্শা ইউনিয়ন ও চট্টগ্রাম সিটি কর্পোরেশনের ৫নং মোহরা ওয়ার্ড এবং দক্ষিণে হাটহাজারী উপজেলার বুড়িশ্চর ইউনিয়ন অবস্থিত।
উরকিরচর ইউনিয়ন রাউজান উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
উরকিরচর ইউনিয়নের স্বাক্ষরতার হার ৬৭.৫৯%। এ ইউনিয়নে ১টি উচ্চ মাধ্যমিক কলেজ, ১টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা, ১২টি প্রাথমিক বিদ্যালয় ও ৩টি কিন্ডারগার্টেন রয়েছে।
উরকিরচর ইউনিয়নের প্রধান সড়ক চট্টগ্রাম-কাপ্তাই মহাসড়ক। এ সড়কে সব ধরণের যানবাহন চলাচল করে। ইউনিয়নের আভ্যন্তরীণ সড়কগুলোর প্রধান যোগাযোগ মাধ্যম সিএনজি চালিত অটোরিক্সা।
উরকিরচর ইউনিয়নে ৩০টি মসজিদ, ৪টি মন্দির ও ১০টি বিহার রয়েছে।
উরকিরচর ইউনিয়নের পশ্চিম পাশ দিয়ে বয়ে চলেছে হালদা নদী। এছাড়াও রয়েছে বৈজ্জাখালী খাল ও কেরানীহাট খাল।
উরকিরচর ইউনিয়নের প্রধান ২টি হাট/বাজার হল আলা মিয়া হাট এবং কেরানী হাট।
হোসনাবাদ ইউনিয়ন, রাঙ্গুনিয়া
হোসনাবাদ বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
হোসনাবাদ ইউনিয়নের আয়তন ৬৮৭৮ একর (২৭.৮৪ বর্গ কিলোমিটার)।
২০১১ সালের পরিসংখ্যান অনুযায়ী হোসনাবাদ ইউনিয়নের লোকসংখ্যা ২৬,৩৯৮ জন। এর মধ্যে পুরুষ ১৩,০৯৮ জন এবং মহিলা ১৩,৩০০ জন।
রাঙ্গুনিয়া উপজেলার পূর্বাংশে হোসনাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে ইসলামপুর ইউনিয়ন ও লালানগর ইউনিয়ন, পশ্চিমে পারুয়া ইউনিয়ন ও স্বনির্ভর রাঙ্গুনিয়া ইউনিয়ন, দক্ষিণে স্বনির্ভর রাঙ্গুনিয়া ইউনিয়ন ও চন্দ্রঘোনা কদমতলী ইউনিয়ন এবং পূর্বে রাঙ্গামাটি জেলার কাপ্তাই উপজেলার চন্দ্রঘোনা ইউনিয়ন ও ওয়াজ্ঞা ইউনিয়ন অবস্থিত।
১৯৬৬ সালে হোসনাবাদ ইউনিয়ন প্রতিষ্ঠিত হয়। অত্র ইউনিয়নে ঐতিহ্যবাহী মোগল বংশধর রয়েছেন। বর্তমানে এ ইউনিয়নে স্থাপিত হয়েছে দৃষ্টি নন্দন শেখ রাসেল অ্যাভিয়ারী পার্ক। এটি একটি স্বনির্ভর, সমৃদ্ধিশালী ও অসাম্প্রদায়িক ইউনিয়ন।
হোসনাবাদ ইউনিয়ন রাঙ্গুনিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
হোসনাবাদ ইউনিয়নের স্বাক্ষরতার হার ৫২.৬৬%। এখানে ১টি মাধ্যমিক বিদ্যালয়, ১টি মাদ্রাসা, ৫টি সরকারি প্রাথমিক বিদ্যালয় ও ২টি কিন্ডারগার্টেন রয়েছে।হোসনাবাদ ইউনিয়নে যোগাযোগের প্রধান সড়ক উত্তর রাঙ্গুনিয়া সড়ক (মরিয়মনগর-রাণীরহাট)। এছাড়া রয়েছে নিশ্চিন্তাপুর সড়ক (চন্দ্রঘোনা-মোগলেরহাট)। প্রধান যোগাযোগ মাধ্যম সিএনজি চালিত অটোরিক্সা ও রিক্সা।
হোসনাবাদ ইউনিয়নে ২০টি মসজিদ ও ৫টি মন্দির রয়েছে।
হোসনাবাদ ইউনিয়নের পশ্চিম সীমান্ত দিয়ে বয়ে চলেছে ইছামতি নদী। এছাড়া এ ইউনিয়নের উপর দিয়ে প্রবাহিত হচ্ছে কুরমাই খাল ও হৃদ খাল।
হোসনাবাদ ইউনিয়নের প্রধান ২টি হাট/বাজার হল মোগলের হাট ও লাল শাহ বাজার।
কাপ্তাই সড়কে চন্দ্রঘোনা লিচুবাগান হয়ে হোসনাবাদ জঙ্গল দক্ষিণ নিশ্চিন্তাপুর গ্রামে সেগুন বাগান এলাকায় অবস্থিত।
ঘাগড়া খিলমোগল গ্রামের দক্ষিণ পাশে অবস্থিত।